கேள்வி: தர்சனா ஜாவேரி குறித்து விரிவாக சொல்லுங்கள்.
பதில்: நான்கு ''ஜாவேரி சகோதரிகளில்'' இளையவரான தர்சனா ஜாவேரி (Darshana Jhaveri ) (பிறப்பு: 1940), இந்திய பாரம்பரிய நடன வடிவமான மணிப்புரி முன்னணி நிபுணராவார். இவர் குரு பிபின் சிங்கின் சீடர் ஆவார். மேலும் 1958 ஆம் ஆண்டிலிருந்து தனது சகோதரிகளுடன் மேடையில் நிகழ்ச்சியைத் தொடங்கினார். இந்தியாவில் மணிப்பூரி நடனத்தை பிரபலப்படுத்திய 1972 ஆம் ஆண்டில் ''மணிப்பூரி நர்தனாலயாவின்'' நிறுவனர்களில் ஒருவரான இவர், தற்போது மும்பை, கொல்கத்தா மற்றும் இம்பால் ஆகிய மையங்களுடன் மையமாக உள்ளார்.Darshana Jhaveri#Sa
கேள்வி: தர்சனா ஜாவேரி - ஆரம்பகால வாழ்க்கை மற்றும் பயிற்சி பற்றி தகவல் சொல்.
பதில்: ஜாவேரி மும்பை ஒரு குசராத்தி குடும்பத்தில் பிறந்து வளர்ந்தார். தனது ஆறு வயதில், தனது மூத்த சகோதரிகளான நயனா மற்றும் ரஞ்சனா ஆகியோரின் நடனங்களைப் பார்த்து வளர்ந்தார். பின்னர், இவர் குரு பிபின் சிங்கிடமிருந்து மணிப்பூரி நடனத்தைக் கற்றுக் கொண்டார். விரைவில், இவரும் தனது சகோதரி சுவர்னாவுடன் சேர்ந்து நடன வடிவத்தைக் கற்கத் தொடங்கினார். பின்னர், அவர் பாரம்பரிய இராசலீலா நடனங்களை சேத்ரிதோம்பி தேவியிடமிருந்தும், நேதா பங் குரு மெய்டி டோம்பா சிங்கிடமிருந்தும், பாரம்பரிய மைபி ஜாகோய் குமார் மைபியிடமிருந்தும் கற்றுக்கொண்டார்.
கேள்வி: தர்சனா ஜாவேரி - தொழில் என்பது என்ன?
பதில்: 1950களில், ''ஜாவேரி சகோதரிகள்'' நயனா, ரஞ்சனா, சுவர்னா, தர்சனா இந்தியாவிலும் வெளிநாட்டிலும் மேடையில் ஒன்றாக நிகழ்ச்சி நடத்தத் தொடங்கியிருந்தனர். 1956ஆம் ஆண்டில், இம்பால் அரச அரண்மனைக்குள் கோவிந்த்ஜி கோவிலில் தங்கள் நடனங்களை நிகழ்த்திய முதல் மணிப்பூரி அல்லாதவர்கள் இவர்களேயாவர். இறுதியில், சகோதரிகள் 1972ஆம் ஆண்டில் மும்பை, கொல்கத்தா மற்றும் இம்பால் ஆகிய ''இடங்களில்'' தங்கள் குரு மற்றும் கலாவதி தேவியுடன் மணிப்பூரி நர்தனாலயாவை நிறுவினர்.Darshana Jhaveri#Si காலப்போக்கில் இவர்களின் பெயர் மணிப்பூரி நடனத்திற்கு ஒத்ததாக மாறியது. பல ஆண்டுகளாக, தர்சனா நடனத்தைப் பற்றி பல புத்தகங்களையும் கட்டுரைகளையும் வெளியிட்டுள்ளதுடன், தனது குருவுக்கு தனது வாழ்நாளில், கற்பித்தல், ஆராய்ச்சி மற்றும் நடனக் கலை ஆகியவற்றில் உதவி செய்துள்ளார். ஒரு பிரபல நடன விமர்சகரான சுனில் கோத்தாரி என்பவர் 2008ஆம் ஆண்டு எழுதிய கட்டுரையில், "மணிப்பூரி நடனத்தின் கோயில் பாரம்பரியத்தை நகரங்களுக்கு கொண்டு வருவதற்கு இவர்கள் பொறுப்பு" என்று எழுதினார். இரண்டு தசாப்தங்களுக்கு முன்னர் நயனா இறந்துவிட்டார் என்றும், சுவர்னா உடல்நிலை சரியில்லாமல் இருந்ததால், ரஞ்சனாவும் தர்சனாவும் தனது நடன குழுவுடன் தொடர்ந்து நிகழ்ச்சிகளை நிகழ்த்தியும், மணிப்பூரி நடனத்தை கற்பித்தும் வருகிறார்கள் என்றும் அந்தக் கட்டுரையில் குறிப்பிடப்பட்டுள்ளது. கடந்த 50 ஆண்டுகளாக இவர் இந்தியா மற்றும் வெளிநாடுகளில் தனிப்பட்ட முறையில் மற்றும் அரசாங்க கலாச்சார பிரதிநிதிகளின் கீழ் விரிவாக சுற்றுப்பயணம் செய்துள்ளார். மணிப்பூரி நர்தனாலயா (மும்பை, கொல்கத்தா மற்றும் மணிப்பூர்) தவிர, பாட்கண்டே சங்கத் வித்யாபீடம் (லக்னோ), பாரதிய நிருத்ய கலா மந்திர் (பாட்னா), பனஸ்தாலி வித்யாபீடம் (ராஜஸ்தான்) போன்றவற்றிலும் தனது பங்களிப்பை அளித்துள்ளார்.
கேள்வி: தர்சனா ஜாவேரி - விருதுகள் மற்றும் கௌரவங்கள் பற்றி விளக்கவும்.
பதில்: இந்தியாவின் நடனம், இசை மற்றும் நாடகத்திற்கான தேசிய அகாடமியான சங்கீத நாடக அகாதமி 1996ஆம் ஆண்டில் சங்கீத நாடக அகாதமி விருது தர்சனா ஜாவேரிக்கு வழங்கியது.[http://www.sangeetnatak.com/programmes_recognition&honours_dance_manipuri.html Dance Manipuri awardees] Sangeet Natak Akademi website மணிப்புரி நடனத்தில் இவரது பங்களிப்பிற்காக இந்திய அரசு 2002இல் இவருக்கு பத்மசிறீ விருதினை வழங்கி கௌரவித்தது. இவருக்கு 2018இல் காளிதாஸ் சம்மன் விருதும் வழங்கப்பட்டது.